Maelfu wafurika Nyayo kumuaga rais wa pili

Maelfu wafurika Nyayo kumuaga rais wa pili 
Wakenya kutoka kila pembe ya nchi, jana walijaza pomoni uwanja wa kitaifa wa Nyayo kwa ibada ya wafu ya Rais Mstaafu Daniel arap Moi. 
Maelfu ya wengine walifuatilia ibada hiyo kwenye televisheni na intaneti. 
Kuanzia saa kumi na moja alfajiri, wananchi walikuwa tayari wamepiga foleni nje ya uwanja huo tayari kukaguliwa na kuingia kwa ajili ya kumuaga Rais wa pili wa Kenya aliyefariki Jumanne wiki iliyopita. 
Mamia ya Wakenya wengine walisimama kando ya barabara za jiji ambapo mwili wa Mzee Moi ulikuwa ukipitishiwa kutoka mochari ya Lee hadi Ikulu na hatimaye uwanja wa Nyayo. 
Wazee ambao walimfahamu vyema Mzee Moi alipokuwa uongozini kati ya 1978 na 2002 ndio hasa wal ionekana kuwa na ari ya kuhudhuria hafla hiyo. 
Wengi wa waliohudhuria wali kuwa wamesafirishwa Nairobi kwa mabasi yaliyokodishwa na viongozi wa serikali katika kaunti mbalimbali.